text: Gå ned i løn - eller bliv fyret
  19 januar 2010 kl. 13.01
  I dag begynder overenskomst-forhandlingerne på slagteriområdet.
  Nej til lønnedgang kan koste fyringer, siger ledelsen på Danish Crown i Horsens.
  5600 slagteriarbejdere afviser et forslag om en lønnedgang på 10,50 kr. i timen for nuværende medarbejdere og 20,35 kr. i timen for nye medarbejdere.
  Ifølge Danish Crown har slagteriarbejderne en gennemsnitsløn på 190 kr.
  Men det skræmmer ikke medarbejderne på Danish Crown i Horsens, at deres direktør i dag advarer om, at et nej til at gå ned i løn kan koste rigtig mange jobs.
  - Vi er overbeviste om, at vores redning ikke afhænger af lønnedgang eller ej, så derfor har vi gjort det klart, at vi ikke vil gå ned i løn, siger fællestillidsmand på det lokale slagteri, Lars Mose, til Horsens Folkeblad.
  Ledelsen i Danish Crown fremlagde i maj den giga spareplan, der bl.a. indeholder en reducering af lønomkostningerne med 20 pct.
  